Ons was 2 gesinne met kinders tussen 3 en 8 wat vir 2 aande by Voetbaai Chalets gebly het. Alles was perfek, van kommunikasie tot fasiliteite en die warmkomberse was 'n fantastiese bonus. Die aande was lekker koud! Die ligging is perfek en die kinders het dit geniet om tot by die strandjie te stap en daar te speel. Alhoewel dit redelik oop is en daar voetgangerbeweging verby die huis is was veiligheid nie 'n probleem nie. Ilse, die skoonmaker, was baie vriendelik en het selfs toegelaat dat ons 'n klein bondel wasgoed was. Baie dankie! Sal dit verseker aanbeveel. Daar is nie 'n kafee in die dorpie nie. Die naaste winkels is in Port Nolloth (so 10 minute se ry). Die pizza-oond was 'n wenner vir middagete.
Pragtige huisie by die see met 'n mooi uitsig en goeie geriewe. Dit was skoon netjies en net 'n plesier om daar te kon bly. Die twee nagte wat ons bespreek het, het vier geword. Sal weer teruggaan.
Dit is 'n plek wat ek definitief kan aanbeveel, veilig, skoon, rustig, gasvry, pragtige uitsig, stil, wonderlike weer. LekkeSlaap is 'n uitstekende webtuiste, sal dit by almal aanbeveel!